Alouddin Bahouddinov. Alouddin Bahouddinov Mahmudovich (; 1911-yil, 5-dekabr, Samarqand , Samarqand viloyati, Rossiya imperiyasi — 1970-yil, 23-fevral, Dushanbe, Tojikiston SSR, SSSR) — olim, Tojikiston Fanlar akademiyasi akademiki, professor, Abu Ali ibn Sino nomli Davlat mukofoti sovrindori. Biografiyasi. Alouddin Bahouddinov Maxmudovich 1911-yilning 5-dekabr kuni Samarqand sharida , tojik oilasida tugʻilgan. Otasi- Bahouddinov Maxmud, huquqshunos- Buxoro amirligida qozilik lavozidimi ishlagan, onasi- Xamidova Shafoat, akasi- Bahouddinovv J. (1907-1943 yillar Ikkinchi jahon urushida vafot etgan) singlisi- Bahouddinova Maloxat (1921-1980 yillar), ukasi- Bahouddinov S. (1931-1994 yillar). Bahouddinov A.M 1931- yilda Samarqand Davlar Pedagogika akademiyasi (hozirda Samarqand universiteti) ni bitiradi. 1931-1934- yillar davomida mazkur akademiyada aspirantura yoʻnalishida tahsil oladi. 1928-1930- yillar davomida akademiyada oʻqituvchilik qilish bilan birgalikda oʻz ilmiy ishlarini ham olib boradi. 1931-1934- yillar davomida mazkur akademiyaning psixologiya fakulteti dotsenti boʻlgan. 1941-1945 yillar davomida Ikkinchi jahon urushida qatnashadi. 1946-1950- yillar davomida Tojikiston SSR Fanlar Akademiyasining falsafa shoʻbasida faoliyat yuritgan. 1936-1940 va 1946-1951- yillar davomida T. Shevchenko nomidagi Davlat pedagogika bilim yurtida falsafa fanidan dars bergan. 1951-1970- yillar davomida Tojikiston SSR Fanlar Akademiyasi, Tojikiston SSR Davlat Universiteti, Tojikiston SSR Komunistik partiyasiga qarashli institutda faoliyat olib borgan. Ilmiy faoliyati. Bahouddinov A.M. 1948- yilda „ibn Sinoning falsafa gʻoyalari“ nomli ilmiy ishi tufayli falsafa fanlari nomzodligini, 1951-yilda „XIX asr oxiri XX asr boshlarida jamiyat va siyosiy qarashlar tarixi“ nomli dessertatsiyasi uchun falsafa fanlari doktori darajasini olgan. Uning asosiy ilmiy faoliyati tojik xalqining falsafaviy va siyosiy qarashlarini oʻrganishga qaratilgan. 1957-yilda „ Tojik xalqining yagona joyi“, 1961-yilda „Tojik falsafasi tarixi“ nomli asarlar muallifi va uning hammuallifligida 1964 , 1969 yillarda „ Tojikiston SSR KP tarixi“ asrlari chop etilgan. Ilmiy tadqiqotlarida ibn Sino, ibn Rash, ibn Baʼli va shu kabi faylasuflarning asarlarini tahlil qilgan. Shohin, Asiriy, Siddiq va Ayniy ijodiyotiga juda qiziqqan Ilmiy safarlari. Bahouddinov A.M. Italiyada boʻlib oʻtgan „Jahon sotsiologlarining IV Kongressi“ da , 1963-yilda Hindiston va Pokistonda boʻlib oʻtgan falsafa vva sotsiologiya fanlari kongressida SSSR delegatsiyasi rahbari boʻlgan. Vyetnam davlatida katta sinf oʻquvchilariga falsafa fani mohiyatidan taʼlim bergan. Vafot. Bahouddinov A.M. 1970-yilning 23-fevralida Dushanbeda vafot etadi. Uni soʻnggi yoʻlga kuzatish uchun butun SSSR dan yuzlab ilmiy xodimlar, doktor va akademiklar yigʻilishadi. Bahouddinov A.M. Dushanbeda 26-fevral 1970-yilda dafn etiladi. Xotira. Bahouddinov A.M. xotirasiga Dushanbe sharida koʻcha hamda Tojikiston Fanlar akademiyasi Falsafa instituti nomlangan.